VIDEO Spectacolul dat de Gabriela Firea - A venit în ședința Consiliului cu mască sanitară și cu halat: Ne protejăm de virușii guvernamentali

Primarul Gabriela Firea, aflată în plină campanie electorală pentru un nou mandat, a venit în ședința de miercuri a Consiliului General București echipată cu halat și cu mască de protecție pentru a se "proteja de virușii guvernamentali” și s-a lansat în noi atacuri la adresa Cabinetului Orban. Și consilierii PSD au venit cu halate și cu măști de protecție, dar și cu pancarte cu mesaje precum "Virușii la guvernare".





"Am venit cu măști de protecție și halate și eu, și consilierii generali. Ne protejăm de virușii guvernamentali", a declarat Gabriela Firea în deschiderea ședinței de Consiliu General al Municipiului București (CGMB).

Ea a lansat un nou atac la adresa Guvernului Orban, vorbind despre "multe împrumuturi, puţine alocaţii, puţine pensii".